钦定古今图书集成/明伦汇编/宫闱典/第010卷 > 《贺明堂赦书表》前人
## 钦定古今图书集成/明伦汇编/宫闱典/第010卷 > 《贺明堂赦书表》前人

臣轼言：“严配礼成，民心知孝；好生德洽，天下归仁。凡
蒙一洗之恩，举有惟新之喜。臣轼诚懽诚忭，顿首顿
首。伏以功存庙社而辞其礼，泽及草木而讳其名。此
圣人之所难，幸，微生之亲见。恭惟太皇太后陛下，勋
高任、姒，道配唐、虞。顾惟致治于和平，孰不归心于保
佑。合宫均福，毕修累圣之文；会庆告成，不居先后之”
位。臣职叨禁从，身远阙庭。既欣涣汗之私，溥霑动植。
更喜谦光之美，独冠古今，